NaiveNeuron/SloPal huggingface dataset:
Gál, Gábor, poslanec NR SR (2016-06-14):
Ďakujem za slovo. Keďže prejednávame návrh vlády na skrátené legislatívne konanie, tak budem reagovať len k tej časti, ktorá sa týkala skráteného legislatívneho konania, tá bola veľmi krátka. Nič nejdeme znásilňovať. Už by som mohol povedať, že aj teraz je neskoro. Školy by, keby že niet tejto novely, školy by mali zatvárať, niektoré školy by mali zatvárať svoje dvere už v septembri. Čiže musíme dať aj tým školám nejakú istotu, že zo zákona ani jedna škola nemusí zatvoriť svoje brány. Tak preto toto skrátené legislatívne konanie, aby sme dali zriaďovateľom aj vedeniu školy v časovom predstihu odpoveď na to, že zo zákona netreba ani jednu školu zatvoriť kvôli tomu, že nemajú minimálny počet žiakov.
Hraško, Igor, poslanec NR SR (2012-05-04):
Ďakujem pekne za slovo. Pán kolega, dotkli ste sa aj financovania školstva a, myslím si, aj celkom oprávnene. Ja osobne tiež mám pochybnosť o zvyšovaní kvality školstva práve so zvýšeným financovaním, pretože v programovom vyhlásení vlády sa spomína konsolidácia verejných zdrojov, ale na druhej strane aj podpora výstavby diaľnic, zadlženie Slovenska trvalým eurovalom. Takže skutočne mám pochybnosť o smerovaní financií do školstva, najmä podmieňujúcich kvalitu. A myslím si, že učitelia by si určite zaslúžili vyššie platy a, samozrejme, aj zmenu statusu, ako to už bolo viackrát spomínané. Kolega Matovič sa dotkol ďalšej oblasti, ktorú ste takisto spomínali vo svojom príspevku. A to sú internátne školy. Myslím si, že je dôležité to zopakovať aj viackrát, pretože vláda síce má napísané, že sa ešte touto problematikou bude zaoberať, bude ju analyzovať, ale koniec koncov môže dospieť aj k výsledku, že predsa len tie internátne školy budú. Tak ja by som zdôraznil, že naozaj to nie je dobré riešenie, aspoň teda z môjho pohľadu a z mojich skúseností. Kolega Matovič povedal, že je dobré, keď deti v škole ostávajú dlhšie. Áno, mám s tým osobnú skúsenosť, pretože som viedol skupinky takýchto detí. Mal som niekoľko krúžkov a skutočne tie deti, si myslím, dostali do vienka niečo, čo v nich aj zostane, a že dokonca keď mi bolo povedané, že pán učiteľ, že je dobré, že budem vzdelaná a budem vedieť aj čosi viacej, tak to mi stačilo. A myslím si, že áno, treba tie deti udržať v tých školách čo najdlhšie a potom ich púšťať do osád a možno ony prinesú tam do tých osád niečo lepšie. Takže je dôležité o tejto otázke takisto hovoriť. Ďakujem.
Petrák, Ľubomír, poslanec NR SR (2012-08-08):
Ak hovoríme o tom, že je niečo neudržateľné, jednoducho to treba zmeniť. Ak voláte po tom, že poďme hovoriť o reálnych riešeniach, hovorme. Reálne riešenia predložilo ministerstvo financií na stôl, bavme sa o nich. Ak bol z úst premiéra prísľub, že sme pripravení diskutovať o akýchkoľvek reálnych riešeniach, tak diskutujme, lebo dôchodková reforma je dlhšie časové obdobie. Ale prestaňte s týmto obyčajným jednoduchým politizovaním. Vážení páni, dámy z pravice, dohodnite sa, kto sa stane lídrom pravice, nám je to úplne jedno, len netraumatizujte spoločnosť týmito nezmyselnými hádkami. Netraumatizujte to tým, že sa tu budete prekárať, že ten, kto dlhšie vydrží pri mikrofóne a neodpadne, ten sa stane lídrom pravice, lebo toto nikam nevedie a nikoho to v tejto republike ani nezaujíma. Ďakujem. (Potlesk.)
M. Číž, podpredseda NR SR: (2007-10-17):
(Hlasovanie.) Prítomných 140 poslancov, za 80, proti 56, zdržali sa 3, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pani spravodajkyňa.
V. Veteška, podpredseda NR SR: (2005-03-18):
Otváram rozpravu. Písomne sa do rozpravy prihlásil pán poslanec Kondrót, za klub strany Smer. Potom budú ústne prihlášky do rozpravy.
Laššáková, Jana, doterajšia podpredsedníčka NR SR (2016-03-23):
Pán poslanec Marián Kéry.
Kotleba, Marian, poslanec NR SR (2018-05-28):
Kolegovia, ďakujem za reakcie. Ja som ešte... (Reakcia spravodajkyne, prerušenie vystúpenia predsedajúcou.)
Sabo, Michal, poslanec NR SR (2024-01-23):
Vďaka za slovo a, kolegyňa, aj tebe za vystúpenie a za nasvietenie situácie, ako sa na situáciu na Slovensku pozerá zahraničie. Aj pre toto tvoje vystúpenie je jednoducho dôležité, aby slová ako tvoje zneli plénom a verejným priestorom, pretože je dôležité opakovane pripomínať, že po prijatí novely trestných kódexov v podobe, ako bola predložená na rokovanie tohto parlamentu, bude premlčaných takmer 30 % prípadov, ktoré sa týkajú trestného činu poškodzovania záujmov Európskej únie a dozoruje ich špeciálna prokuratúra. Znamená to, že vyšetrovanie v nich sa bude musieť zastaviť a to aj v prípadoch, keď sú obvinené osoby. Ja aj v prizme tohto celého absolútne rozumiem, prečo sa ozývajú európske inštitúcie, ako sa ozýva Európska komisia, tak sa ozýva aj europarlament a to si tiež musíme pripomenúť, aby to nezapadlo prachom. Europarlament, ktorý minulý týždeň prijal uznesenie, ktoré kritizuje návrh novely Trestného zákona, o ktorom tu vedieme túto opozičnú, nazvime to, samomluvu. Veď si len pripomeňme, že za toto uznesenie hlasovalo takmer 500, konkrétne teda 496 zo 630 prítomných poslancov a poslankýň europarlamentu a to naprieč celou Európskou úniou, naprieč politickými skupinami, naprieč europoslancami a europoslankyňami. A jediný, kto toto uznesenie nepodporil, bola krajná pravica, pravica z Talianska, krajná pravica z Francúzska, krajná pravica z Česka a, samozrejme nepodporil to ani Fidesz Viktora Orbána. A ono je to vlastne, keď sa nad tým zamyslíte, že je to strašne smutný príbeh. Je to brutálne smutný príbeh, že jediný, kto Robertovi Ficovi, štvornásobnému premiérovi demokratickej republiky v strede Európy, ostali. Takáto, rozmýšľam, že aké vhodné slovo použiť, napadlo mi, že cháska, že toto, toto je to, na čo je Robert Fico dnes odkázaný. Tragédia!
B. Bugár, podpredseda NR SR: (2002-07-03):
P. Šťastný, poslanec: Ďakujem, pán predsedajúci. Dovoľte, pán poslanec, aby som na tieto rozprávky starej matere reagoval trošku. Zaujímalo ma, že vytýkate tu, že nemyslíme na národ, na našich ľudí, ale nezbadal som, že by ste štyri roky boli mysleli na tých 600 000 nezamestnaných, ktorých musí táto republika živiť, ktorí sú v sociálnej sieti, a druhá zaujímavosť, ktorá z tohto vyplynula podobne ako z prejavu pána premiéra, je pripisovaná výhoda pánovi premiérovi, že má odvahu odvolať všetkých svojich ministrov aj napriek tomu, že existuje akási prezumpcia neviny. A teraz to berie ako chválu, že im nič nebolo dokázané. Je zaujímavé, že presne ten istý model nechce uplatniť u seba. Je zaujímavé, že pri podozrení neodstúpi, pretože je vyslovené podozrenie. Aj keby sa dodatočne zistilo teda, že bol nevinný. Ale ak sa uplatňuje jeden model, rovnakým spôsobom by sa mal tento model uplatniť u každého jedného. Potom môžeme hovoriť o demokracii. Ak vy tu spochybňujete naše konanie, tak ste sa vyslovili nie ako demokrat, pretože v demokracii má každý právo vysloviť svoj názor, pán poslanec. Ďakujem.
Bugár, Béla, podpredseda NR SR (2017-10-10):
Pani poslankyňa Kiššová.
P. Hrušovský, predseda NR SR: (2003-05-20):
Nech sa páči, pán poslanec Husár. S. Husár, poslanec: Pán kolega Tkáč vo svojom vystúpení spomenul aj referendum. Vážené kolegyne, kolegovia, nedá sa opomenúť jedna veľmi dôležitá skutočnosť, že tento kabaret okolo zvyšovania dôchodkov bol aj vážnou politickou chybou. Veď v odkazovačoch občania dôchodcovia odkazovali jasne, že aj oni prídu k referendu až o mesiac. Takže tá krátkozrakosť nemá len vzťah úspor jedného mesiaca k dôchodcom samotným, ale aj k pozícii štátu, k pozícii štátu, ktorá v tomto prípade, nedá sa to v žiadnom prípade poprieť, keď budete k tomu neviem čo rozprávať, v priebehu referenda utrpela.
Žiga, Peter, podpredseda NR SR (2024-06-26):
Ďakujem pekne. Chcem sa opýtať spravodajcu, či chce... nech sa páči.
Podmanický, Ján, poslanec NR SR (2015-11-11):
Pán predseda, dajte hlasovať o návrhu zákona ako o celku so stanoviskom gestorského výboru schváliť ho.
Mazurek, Milan, poslanec NR SR (2020-09-17):
Pán predsedajúci, pán minister, kolegyne, kolegovia, ja nebudem strácať čas s tým, že budem reagovať na tie absurdné nezmysly a tie útoky neustále pretrvávajúce, ktoré ste tu v rámci vašej reakcie v záverečnom slove vyslovili k mojej osobe, a jednoducho, keď máte potrebu si vymýšľať, klamať a provokovať na to, aby ste podporili argumentačne tú svoju pravdu, ja s tým nemám problém, ale vyprovokovať ma, to sa vám nepodarí. Myslím si, tak ako moji kolegovia, že naša účasť na tejto misii v Mali, kde chcete poslať 15 príslušníkov našich ozbrojených síl, nie je potrebná. Takisto ako nie je potrebná na iných zahraničných misiách, ako nie je potrebné, aby naši vojaci pôsobili v Iraku, Afganistane, inde, kdekoľvek na svete, kde rôzne mocnosti pod rôznymi záujmami podporujú rôzne skupiny, ktoré potom medzi sebou vedú kmeňové vojny a stojí to život obrovského množstva ľudí a spôsobuje to imigračné vlny do Európy a my by sme sa nemali na tomto jednoducho podieľať. Hovoríte sám, že slovenskí vojaci tam pôsobili od roku 2015, keď ich tam poslala slovenská vláda, a že dlhodobo Európska únia vedie túto misiu na podporu demokracie, humanizmu, ľudských práv a podobných hlúpostí, ktoré neustále ako vzletné frázy púšťajú do verejnosti, a že v tomto Mali teda pracujú na týchto hodnotách. A potom poviete, že tu bol štátny prevrat, že tam je kmeňové násilie, že je obrovské množstvo konfliktov. A ja sa pýtam, ako je možné systematicky neustále v každej jednej krajine, kde pôsobí či už USA, NATO, alebo tieto európske sily, prečo sa to konečne niekde nepodarilo. Ako je možné, že tak dlho všade systematicky budujete tú demokraciu a stále to nejak nevychádza? Stále narastajú tie islamistické skupiny, stále narastá terorizmus, stále pribúda vojenských konfliktov a stále žiaden výsledok. Demokracia nikde, proste zmizla. A toto je presne ten môj problém, prečo si myslím, že by sme sa už na tomto nemali ďalej podieľať. Mali by sme dať od toho ruky preč a tieto zahraničné misie jednoducho vypustiť, pretože história nás učí, že to k ničomu nevedie. Nevedie to k ničomu, neviedlo to k ničomu v Iraku, neviedlo to k ničomu v Sýrii, neviedlo to k ničomu v Afganistane... (Prerušenie vystúpenia predsedajúcim.)
Kollár, Boris, predseda NR SR (2022-12-06):
Nieže by som s tým nesúhlasil, pán poslanec Dostál, ale chcem upozorniť hlavne SaS-ku, že Boris Kollár má gastroprevádzky, má gastroprevádzky. Nemám kúpalisko, otvorím ho. (Ruch v sále.) Takže teraz vystúpi, otvorí teraz... teda pardon, v rozprave vystúpi pán poslanec Kučera, nech sa páči. (Reakcie z pléna.) Áno, tak ospravedlňujem sa. S faktickou poznámkou chce vystúpiť pán minister.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme. Neviem, čo je u vás, každý v SMER-e chce skončiť? (Smiech v sále.) Ja som si myslel, že pán poslanec bol vojak, preto to hovorí, že „skončil som“. Aj vy?
Cigániková, Jana, poslankyňa NR SR (2019-12-04):
Ďakujem, cením si to, pán predsedajúci, nemuseli ste to robiť, viem to. Anka, ja by som len chcela na toto povedať, že ja by som zas presne toto od teba čakala. Toto sú presne tie náboženské, fundalistické reči. Hovoríš o radikalizme mojom, ale my tu nie sme tí, ktorí predkladajú zákon, ktorý niečo káže, prikazuje, zakazuje ženám, naozaj nie sme. A hovoríš o tom, že ako je možné, že takáto tabletka je a nie je na predpis. No neviem, sto rokov nie je na predpis, no tak nie je, ale áno, rozumiem, že čo tam je všetko napísané, ale vieš, to je aj na Ibalgine a nepotrebujeme teraz predložiť zákon, lebo čo keď ho niekto zje veľa a potom to bude mať následky. Vy máte tendenciu chrániť ľudí samých pred sebou, my máme tendenciu dohovárať ľuďom, nech si uvedomia, že sú zodpovední za svoj život. To je ten rozdiel. A čo sa týka náboženských spoločností, no áno, bojíme sa toho. Bojíme sa toho, nerozoznávame to veľmi, lebo jednoducho nežijeme tým, ale bojíme sa toho možno práve kvôli takýmto postupom. Možno kvôli práve takýmto zákonom, ktoré prídu na poslednú chvíľu bez akejkoľvek diskusie. Kedy si to mám uvedomiť? Kedy, keď to je takto podané? Tak prosím ťa, skús teda mi nevyčítať neodbornosť, lebo neviem, čo je odborné na náboženstve v parlamente sekulárneho štátu. Ďakujem pekne.
Poliačik, Martin, poslanec NR SR (2015-06-19):
Ďakujem veľmi pekne. Ono, viete, len keď chceme ísť žiaduco jedným smerom a nejde to, tak to neznamená, že musíme spraviť dva kroky naspäť. Ako to nie je úplne logicky to isté. Teda ak sa máme snažiť o transparentnosť verejného prostredia, tak sa poďme snažiť o transparentnosť verejného prostredia. A poďme tlačiť na to, aby boli podrobné majetkové priznania, aby keď niekto niečo robí, o tom bol zápis, keď má z niečoho majetkové príjmy alebo iné výhody, aby sme o tom vedeli, keď s niekým podniká, aby sme o tom vedeli. Podľa mňa cesta je cez to, aby mali občania čo najviac informácií, nie cez to, že budeme ľuďom zakazovať a nútiť ich vždycky nejakým spôsobom kľučkovať a obchádzať zákon. Keby sme išli teda po tých poslancoch SMER-u, ktorých spomínal aj, alebo ministroch, tiež ktorých spomínal kolega Viskupič, tak môžeme ísť jedno meno za druhým a koniec koncov veď tie mapy existujú, kto tu v čom podnikal, kto má aké väzby na vládu, tretí sektor tu urobil pomerne dobrú prácu. Toto všetko by malo byť súčasťou verejných a verejne dostupných informácií, ktoré poskytuje štát a ktoré by mali o sebe poskytovať samotní verejní funkcionári, nielen poslanci, ale aj ostatní verejní funkcionári, to je prvá vec. Druhá vec, Alojz, ja úplne chápem, čo hovoríš, a podľa mňa by to malo byť teda tak, že každý podľa toho, na čo si trúfa, na čo vládze, hej? Niektorí ľudia v tej poslaneckej práci sa venujú všetkému, niektorí sa venujú len niečomu, niektorí sa veľa stretávajú s ľuďmi, niektorí menej, každý to má nastavené nejak inak, niekto popri tom môže stíhať, niekto nie. Ja by som asi nestíhal, lebo mám zlú organizáciu práce a niektorí si vedia zorganizovať čas lepšie a menej spia. Necháme na každého, ako je nastavený. Ďakujem.
Danko, Andrej, predseda NR SR (2016-09-23):
Ďakujem. S reakciou na faktické poznámky pani Ďuriš Nicholsonová.
B. Bugár, podpredseda NR SR: (2004-10-29):
Druhá vec. Áno, bez rozpravy sa hlasuje o vašom návrhu s tým, že kvôli tomu sme museli včera poprosiť jeden výbor, ústavnoprávny, aby vysvetlil určité súvislosti, o ktorom návrhu teda budeme hlasovať. Takže nasleduje 20-minútová prestávka, po 20-minútovej prestávke potom, samozrejme, budeme hlasovať najprv o vašom návrhu bez rozpravy. (Prerušenie rokovania o 11.14 hodine.) (Pokračovanie rokovania o 11.33 hodine.)
Frešo, Pavol, poslanec NR SR (2014-11-08):
Ďakujem veľmi pekne. Eugen, veľmi pekne ďakujem za to uvedenie do obrazu. A musí byť veľmi frustrujúce pre ľudí, ktorí nás nielenže sledujú, ale ktorí vlastne v tejto krajine žijú a sú zoznámení so stavom slovenského zdravotníctva, že na jednej strane sa bavíme o tom a nevieme sa dopátrať ani tu na pôde parlamentu toho, kto si odniesol vlastne ten obrovský nemorálny zisk, a rozumej tu teda vývar, z cétečka, ktoré sa malo dodať do Piešťan, lebo stále je podpísaná zmluva a stále platí, že je takto hlboko nemorálna cena, a ktorí, po druhé, na druhej strane sú zoznámení s tým, že platia podstatne viac ako ľudia v Amerike a vo Francúzsku za zdravotnú starostlivosť v cashi. To znamená, platia podstatne viac ako Američania alebo Francúzi oproti svojim príjmom. Inými slovami povedané, keď má niekto bezplatnejšie zdravotníctvo, tak sú to Američania, Francúzi, a nie my. A my ho máme tak málo bezplatné, ako si popisoval, práve kvôli takým prípadom, keď niekto potrebuje na jednom cétečku v Piešťanoch zarobiť 1 mil. eur súrne, nutne. A táto vláda a jej premiér nemajú schopnosť vypátrať ani po niekoľkých dňoch a už teraz po niekoľkých hodinách, keď sa to prerokúva na pôde Národnej rady, kto stojí za schránkovou firmou v daňovom raji niekde v Belize, keďže konatelia sú Slováci, všetky blízke osoby sú Slováci. Pritom on sa tvári, že my nevieme zistiť, komu do vrecka tých 1 mil. eur išlo, kvôli komu máme takto obrovské poplatky v zdravotníctve, že tromfneme tak nielen Francúzov, ale už aj Američanov. Myslím si, že ľudia majú právo vedieť, kvôli komu máme vyššie poplatky ako Francúzi, Američania, kvôli komu sa tak skladáme na trojnásobnú cenu za cétečko, komu do vrecka idú takto nie mastné provízie, ale, povedzme rovno ten používaný výraz, vývar.
B. Bugár, podpredseda NR SR: (2003-02-26):
(Hlasovanie.) Prítomných 129 poslancov, za návrh hlasovalo 94, proti 14, hlasovania sa zdržalo 21 poslancov. Konštatujem, že aj bod c) sme prijali. M. Beňová, poslankyňa: Ďakujem pekne. V bode d) Národná rada Slovenskej republiky podporuje posilnenie princípu subsidiarity zaručujúceho prijímanie rozhodnutí čo najbližšie k občanovi, o. i. vytvorením mechanizmu účasti národných parlamentov pri monitorovaní dodržiavania princípu subsidiarity v legislatívnom procese únie.
Glváč, Martin, podpredseda NR SR (2017-10-11):
Ďakujem. S faktickými poznámkami nikto. Končím možnosť prihlásiť sa. Pani poslankyňa Antošová, nech sa páči.
Hrušovský, Pavol, podpredseda NR SR (2011-09-08):
Ďakujem, pán poslanec, prosím, zaujmite miesto pre spravodajcov. Otváram rozpravu o tomto bode programu. Chcem informovať, že nemám žiadne písomné prihlášky. Chcem sa preto opýtať, či sa chce niekto do rozpravy prihlásiť ústne. Nie. Preto vyhlasujem rozpravu o tomto bode programu za skončenú a prerušujem rokovanie o vládnom návrhu zákona o Hasičskom a záchrannom zbore. Budeme pokračovať v rokovaní o návrhu na vyslovenie súhlasu Národnej rady so Zmluvou medzi Slovenskou republikou a Ukrajinou, o zmene a doplnení zmluvy medzi týmito dvomi krajinami, ktorý prerokovávame ako tlač 439. Poprosím pána ministra Lipšica, aby z poverenia vlády predmetný návrh zmluvy odôvodnil v Národnej rade. Nech sa páči. (Rokovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku , tlač 439.)
Karahuta, Jaroslav, poslanec NR SR (2021-05-11):
Ďakujem pekne za slovo. Je pravdou, škody poľovnou zverou, jasné, že nemôže za to SPK, ja som to spomenul na margo poľovníctva ako takého, od toho je zákon o poľovníctve a ja som presvedčený, že toto by mala byť nosná téma nového zákona o poľovníctve, škody zverou, a nie ostatné témy. Čo sa týka, čo sa týka financovania, tak určite tak, ako to povedal aj poslanec Suja, má výhrady, ja si myslím, každý, ja nie som poľovník, takže ja sa na to pozerám trošku ináč, ale každý ten poľovník má výhrady voči SPK, má výhrady voči financovaniu, teraz je otázka tá, pokiaľ nebude povinné členstvo, tak sa nejakým spôsobom komora uzavrie, pokiaľ má komora fungovať ďalej, musí byť všetko financovanie transparentné. Aj na to, čo povedal pán poslanec Kuffa, predpokladám, že, že bude aj pozmeňujúci návrh k tomuto uzneseniu, ale my sme schválili minulý rok zákon, novelu zákona o tom, že financovanie alebo kontrola financií na SPK podlieha pod ministerstvo pôdohospodárstva a ministerstvo financií. Legislatívne je to ošetrené. Čiže je v rukách ministra Mičovského a momentálne ministra Matoviča, aby jednoducho poslali kontrolu aj tie financie skontrolovali, a o dotáciách, to bude súčasť kontroly. Súhlasím, nemali tam byť dotácie, pretože má to byť samofinancovateľná organizácia, uvidíme ako dopadne kontrola, myslím, že tam bude požiadavka asi do konca, do konca augusta, neviem presne ešte, ale toho roku určite prebehne kontrola aj zo strany ministerstva financií, aj zo strany ministerstva pôdohospodárstva. Takže asi toľko, ďakujem pekne.
Šimečka, Michal, podpredseda NR SR (2023-11-22):
Ďakujem veľmi pekne. Ďalší v rozprave vystúpi pán poslanec Dvořák.
J. Senko, poslanec: (2007-03-28):
Osobne si myslím, že možnosť kvalitnejšieho príjmu, možnosť príjmu viacerých televíznych staníc na súčasnú jednu anténu vytvára celkom dobrý predpoklad na to, že digitalizáciu v rámci Slovenska v terestriálnom priestore zvládneme a to si osobne myslím, že aj v oblasti celkového pokrytia digitálnym vysielaním v rámci Slovenska, pretože osobne si myslím, že v priebehu krátkej doby... (Prerušenie vystúpenia časomierou.)
Figeľ, Ján, podpredseda NR SR (2015-03-20):
Nech sa páči, posledným rečníkom, ale ako navrhovateľ môžete kedykoľvek, ešte potom (reakcia z pléna) na záver, tak. Pavol Zajac má slovo.
Grendel, Gábor, podpredseda NR SR (2021-09-21):
Pán spravodajca, želáte si záverečné slovo? Nie. Prerušujem rokovanie o tomto bode programu. A v rokovaní budeme pokračovať prvým čítaním o návrhu poslancov Mariana Kotlebu, Rastislava Schlosára, Martina Beluského, Stanislava Mizíka a Magdalény Sulanovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 650, návrh na jeho pridelenie na prerokovanie výborom je v rozhodnutí č. 682. Dávam slovo pánovi poslancovi Rastislavovi Schlosárovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Mizíka a Magdalény Sulanovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 650.)
Blanár, Juraj, podpredseda NR SR (2023-05-03):
Pán poslanec Mazurek s faktickou poznámkou.
Janckulík, Igor, poslanec NR SR (2017-10-19):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
P. Hrušovský, podpredseda NR SR: (2001-10-30):
(Hlasovanie.) Prítomných je 111 poslancov, za návrh 73,  zdržalo sa 31,  nehlasovalo 7. Návrh sme schválili.
Gabániová, Darina, poslankyňa NR SR (2012-06-19):
Ďakujem. Pán poslanec, ja keď som vás počúvala, tak som si myslela, že som hádam v minulom storočí alebo kde. Vieme predsa všetci veľmi dobre, kto je zodpovedný za celosvetovú krízu. Vieme veľmi dobre, že banky napr. konkrétne v našom štáte boli sanované z verejných prostriedkov. Vtedy to nevadilo bankovému sektoru. O čom to, prosím vás, tu rozprávate, akých morálnych práv sa dožadujete? Banky, ktoré mali prehľad o všetkom možnom, o ekonomike aj o ekonomike Grécka, mohli si dať vzájomne informácie. Veľmi dobre vedeli, kam sa všetko a čo rúti. Veľmi dobre vedeli, kde majú preklopiť svoje toxické úvery, veľmi dobre vedeli všetko. Napriek tomu to hnali do týchto extrémov, napriek tomuto si to zliznú všetci občania celej Európy. Tak neviem, o čom hovoríte a komu tu čo predkladáte, prosím vás. Čo si myslíte, že my sme vygumovaní alebo čo?
P. Paška, predseda NR SR: (2008-05-14):
(Hlasovanie.) 138 prítomných, 75 bolo za, 33 proti, 30 sa zdržalo. Návrh zákona sme postúpili do druhého čítania. Ďalej.
P. Paška, predseda NR SR: (2008-09-09):
Pán poslanec Palko je spravodajcom, poprosím ho, aby ako spoločný spravodajca z výboru pre obranu a bezpečnosť informoval Národnú radu o výsledku rokovania vo výboroch.
Laurenčík, Milan, podpredseda NR SR (2021-05-27):
Pán poslanec Erik Tomáš s faktickou poznámkou.
Hrušovský, Pavol, predseda NR SR (2012-02-29):
Páni poslanci, prosím o pokoj v rokovacej sále.
Číž, Miroslav, podpredseda NR SR (2015-05-29):
Ďakujem. Otváram rozpravu. Písomnú prihlášku do rozpravy nemám. Pýtam sa, kto sa hlási do rozpravy ústne. Neregistrujem žiadneho pána poslanca, tak mi dovoľte vyhlásiť všeobecnú rozpravu za skončenú. Pán navrhovateľ chce ešte? Ďakujem. Nie, nežiada o slovo. Rovnako ako pán spravodajca. Prerušujem rokovanie o tomto bode programu. Vážené kolegyne, kolegovia, prišiel čas na ukončenie 51. schôdze Národnej rady, tak mi dovoľte vyhlásiť túto schôdzu za skončenú. Chcem poďakovať všetkým za prítomnosť, za aktívnu účasť a všetkým zaželať príjemný víkend. (Rokovanie 51. schôdze sa skončilo o 12.53 hodine.)
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 129 poslancov, za 80, proti 12, zdržalo sa 37. Uvedený návrh sme schválili.
Nagy, József, poslanec NR SR (2013-06-20):
Ďakujem. Ja som asi omylom opačný gombík, hlasoval som proti.
Zmajkovičová, Renáta, podpredsedníčka NR SR (2012-10-30):
Pán poslanec Droba.
Žiga, Peter, podpredseda NR SR (2023-12-13):
Pani poslankyňa Nash.
Hrnčiar, Andrej, podpredseda NR SR (2019-06-19):
Pán poslanec Rajtár.
Marosz, Ján, poslanec NR SR (2016-11-30):
Ďakujem pekne pani poslankyni Jurinovej za jej príspevok. Chcem len pripomenúť, že ona tiež pochádza z Oravy, aj pre tých, čo počúvajú na balkóne, a srdečne vás pozdravujem, milí žiaci. Pokiaľ ide o jej príspevok, ja by som, ja som pozeral, ako funguje aj nemecký Bundestag vo vzťahu k nejakým pravidlám. Čo ma zaujalo na pravidlách prejavu v nemeckom Bundestagu, tak je to, že predsedajúci by mal viac počúvať možno, ako je to u nás. A dokonca majú tam aj také pravidlo, že môže toho rečníka niekedy akože upriamiť na predmet tej prejednávanej témy. Toto ma zaujalo, to je celkom zaujímavé, že možno nejaké pravidlo by ešte sa hodilo, že ako primeť tých rečníkov k tomu, aby neodbáčali od tej témy, či už nejakým zazvonením, alebo upozornením. Takže, žiaľ, nenašiel som to, čo som chcel nájsť, lebo aj Nemci majú isté reštrikcie, pokiaľ ide o čas prejavu, majú to limitované na nejakých 15 minút, ale keď klub požiada, tak môže ten čas byť predĺžený aj na 45 minút. Takže isté pravidlá áno, sú aj v iných parlamentoch. Ale zásadne chcem podčiarknuť ten rozmer tej istej nespolupráce, ktorá bola pri prijímaní tohto zákona. Nehovoriac o tom, že argumenty prezidenta by mala vládna koalícia poriadne zobrať v úvahu a sa nimi do dôsledkov zaoberať. Ďakujem.
I. Štefanec, poslanec: (2009-09-08):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel zaradil ho na rokovanie 40., teda dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálno-právnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Pán podpredseda, prosím, otvorte rozpravu k uvedenému návrhu zákona.
Saloň, Marián, poslanec NR SR (2023-03-16):
Pán poslanec Baránik, prosím vás, a ako upravíte počet členov navyše vo výbore? Ja ne, ako mám upraviť (reakcia z pléna), nie, ako ho mám ja upraviť? (Reakcia z pléna.) A na základe toho, že skonštatovaná, spochybnená voľba a pani Zemanová a pán Szőllős sa budú oboznamovať s utajovanými skutočnosťami a sa potvrdí, že to tak je, a potom čo? Kto si to lajzne? (Reakcia z pléna.) Ja. No ja, však jasné, ja!
Glváč, Martin, podpredseda NR SR (2016-10-25):
Pán poslanec Matovič nie je prítomný. Nech sa páči, pán poslanec Budaj.
Glváč, Martin, podpredseda NR SR (2019-09-20):
Ďakujem. Dávam slovo spravodajcovi. Nech sa páči, pán poslanec Gröhling.
Šeliga, Juraj, podpredseda NR SR (2020-11-05):
Ďakujem. Prezentujme sa, prosím, a hlasujme. (Hlasovanie.) Prítomných 109, za 30, proti 1, zdržalo sa 78, nehlasoval nikto (hlasovali všetci prítomní, pozn. red.). Konštatujem, že tento návrh sme neschválili. Ďalej budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel, tlač 304. Poprosím pána poslanca Viskupiča ako predsedu navrhnutého gestorského výboru pre financie, aby hlasovanie uviedol. Pán poslanec, aha, tam ste. (Hlasovanie o vládnom návrhu zákona, ktorým sa mení a dopĺňa zákon č. 361/2014 Z. z. o dani z motorových vozidiel a o zmene a doplnení niektorých zákonov v znení neskorších predpisov , tlač 304.)
B. Bugár, podpredseda NR SR: (2003-09-24):
K. Ondriaš, poslanec: No mne ostáva len veriť, že pán kolega Hrdlička sa vo výbore presadí a že čo povie, to odhlasujete. Ale iné by som chcel povedať, že naozaj je tu otázka, že kde sú peniaze na dôchodky, keď hrubý...
Kollár, Boris, predseda NR SR (2023-03-28):
Prosím, prezentujme sa hlasujme. (Hlasovanie.) Prítomných 132 poslancov, za 91, proti žiadni, 31 sa zdržalo, 10 nehlasovalo. Konštatujem, že sme schválili návrh novely, návrh zákona o poskytnutí dotácií na podporu obnovy historických dráhových vozidiel. Pristúpime k hlasovaniu o návrhu poslankýň Miernej, Kozelovej, Brisudovej a Zemanovej na prijatie Deklarácie Národnej rady o zločinoch páchaných na ukrajinských deťoch a ženách, je to tlač 1524. Prosím spravodajcu z výboru pre ľudské práva a národnostné menšiny pána poslanca Ondreja Dostála, aby hlasovanie uvádzal, nech sa páči, pán poslanec, máte slovo. (Hlasovanie o návrhu poslankýň Národnej rady Slovenskej republiky Anny Miernej, Moniky Kozelovej, Martiny Brisudovej a Anny Zrmanovej na prijatie Deklarácie Národnej rady Slovenskej republiky o zločinoch páchaných na ukrajinských ženách a deťoch, tlač 1524.)
V. Švidroň, poslanec: (2009-04-23):
Keďže sme ale schválili predchádzajúce body z informácie, je bezpredmetné hlasovať o bode 4 a 5, takže budeme hlasovať iba o bodoch 1, 2, 3 a 6.
Laššáková, Jana, podpredsedníčka NR SR (2013-03-19):
Ďakujem pekne, pán spravodajca. Prerušujem rokovanie o tomto bode programu. Pristúpime k druhému čítaniu o vládnom návrhu zákona o poskytovaní dotácií v pôsobnosti Ministerstva hospodárstva Slovenskej republiky . Vládny návrh zákona je uverejnený ako tlač 329. Spoločná správa výborov má tlač 329a. Teraz prosím pána ministra hospodárstva Tomáša Malatinského, aby vládny návrh zákona odôvodnil. Nech sa páči, pán minister.
Fecko, Martin, poslanec NR SR (2012-06-20):
Ďakujem pekne. Ja som bol, pán Brocka, ďakujem pekne, že ste povedali to, čo ste povedali, že jeden mandát stačí. Aj ja sa za to prihováram. Bol som poučený ešte v piatom volebnom období od pani Vaľovej, keď som jej to povedal, že sa tomu nerozumiem, že je to v „manažeringu“, no dobre, ok, je to o „manažeringu“. Ale potom by som bol za to, aby sa za to nebral plat, keď sú na troch stoličkách, takže jeden plat zo štátnej správy. Ale ja si myslím, ako teraz bolo povedané pani Vaľovou, že sú to občania Slovenskej republiky. Áno, sú to... (Prerušenie vystúpenia predsedajúcim.)
Vašečka, Richard, poslanec NR SR (2017-12-13):
Ďakujem. Chcem poďakovať Erike Jurinovej za jej prítomnosť počas troch volebných období v Národnej rade, za jej spoluprácu. Bola pravidelne vyhodnocovaná ako najaktívnejšia poslankyňa a vieme, že to neboli zákony do počtu, ale veľmi prínosné konkrétne veci. Venovala sa najmä rodinám, slabším, znevýhodneným. Aj tento návrh zákona ukazuje, aké bolo jej úsilie a vytrvalosť. A myslím, že taký najkrajší darček by bol, keby sme nie pre ňu, ale pre tých, za ktorých bojuje, naozaj tento návrh zákona schválili, tak to predkladám aj vám, kolegovia, na zváženie. Chcem Erike ešte raz poďakovať za to, že veľmi dobre prejavila svoju ľudskosť, svoju snahu ako podpredsedníčka parlamentu, v tomto volebnom období ako predsedníčka ľudskoprávneho výboru a ako predseda poslaneckého klubu som hrdý, že máme a že sme mali takúto kolegyňu. Prajem jej veľa úspechov na poste historicky prvej slovenskej ženy županky v Žilinskom samosprávnom kraji. Erika, veľká vďaka, máme ťa radi, Boh ti žehnaj. (Potlesk.)
F. Mikloško, poslanec: (2009-04-24):
Znovu sa pýtam, prečo vláda Slovenskej republiky nezahrnuje do týchto extrémistických zločinov popieranie aj týchto zločinov komunizmu? Opakujem, sto miliónov obetí len zavraždených. V tom nie sú obete, ktoré by boli strávili desiatky rokov vo väzení, teda desiatky, pokiaľ ide o jednotlivých ľudí.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 124 poslancov (správne 143, pozn. red.), za 122, zdržalo sa 21. Konštatujem, že sme schválili návrh novely zákona č. 131/2002 Z. z. o vysokých školách. Pokračujeme... pokračujeme v prerušenom treťom čítaní o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici (tlač 1036). (Hlasovanie o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1036.) Pristúpime k hlasovaniu o návrhu zákona ako celku. Prosím, prezentujme sa a hlasujeme. (Hlasovanie.) Prítomných 144 poslancov, za 79, proti 7, zdržalo sa 58. Konštatujem, že sme schválili vládny návrh novely zákona č. 291/2002 Z. z. o Štátnej pokladnici. Ďalej budeme hlasovať v prvom čítaní o návrhu poslanca... moment, preskakujeme. Dávam slovo spoločnej spravodajkyni z výboru pre kultúru a médiá poslankyni Jarmile Vaňovej, aby uvádzala hlasovanie v druhom čítaní o návrhu poslancov Svrčeka, Gogu, Kozelovej, Žitňanskej na vydanie zákona, ktorým sa mení a dopĺňa zákon 241/1993 Z. z. o štátnych sviatkoch, tlač 1127, bod 51 programu. Nech sa páči, pani poslankyňa, máte slovo. (Reakcia z pléna.) Tie body, ktoré sme teraz preskočili, sme si odsúhlasili, že pôjdu na koniec. (Hlasovanie o návrhu poslancov Národnej rady Slovenskej republiky Miloša Svrčeka, Ľudovíta Gogu, Moniky Kozelovej a Jany Žitňanskej na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1127.)
Raši, Richard, podpredseda vlády SR pre investície a informatizáciu (2018-09-11):
Ďakujem pekne. Príjemné popoludnie prajem a dovoľte mi, aby som sa vám ospravedlnil za krátke zdržanie, ale ešte stále sa na východe cestuje hodne ľahšie, ako tu v Bratislave a nechcel som porušiť žiadne predpisy. Ctení páni poslanci, vážený pán predsedajúci, dovoľte mi, aby som teda v zastúpení pána ministra hospodárstva, ktorý je na zahraničnej pracovnej ceste, predniesol vládny návrh zákona o dohľade nad dodržiavaním povinnosti pri štítkovaní energeticky významných výrobkov a o zmene zákona č. 147/2001 Z. z. o reklame a o zmene a doplnení niektorých zákonov v znení neskorších predpisov, tlač 1065. Týmto návrhom sa implementuje nariadenie Európskeho parlamentu a Rady Európskej únie z roku 2017 číslo 1369 zo 
4. júla 2017, ktorým sa stanovuje rámec pre energetické označovanie a zrušuje Smernica 2010/30 Európskej únie. Vládny návrh zákona upravuje dohľad nad dodržiavaním povinnosti dodávateľa a predávajúceho pri sprístupňovaní energeticky významného výrobku na trh, ako aj sankcie za ich porušenie. Ďalšie podrobnosti a povinnosti pre konkrétny typ energeticky významného výrobku ustanoví Európska komisia v priamo účinných delegovaných nariadeniach. Návrhom zákona sa má zároveň zabezpečiť súlad so Smernicou Európskeho parlamentu a Rady z roku 2005, Smernice 29 z 11. mája 2005 o nekalých obchodných praktikách podnikateľov voči spotrebiteľom na vnútornom trhu a ktorou sa mení a dopĺňa Smernica Rady č. 84/450, smernica Európskeho parlamentu a Rady a ďalšie smernice Európskeho parlamentu a nariadenia Európskeho parlamentu a Rady. Predložený návrh zákona bude mať pozitívny vplyv na rozpočet verejnej správy. Nepredpokladá vplyvy na podnikateľské prostredie, životné prostredie, informatizáciu spoločnosti, ani žiadne sociálne vplyvy a vplyvy na služby verejnej správy pre občana. Vážený pán predsedajúci, ctení páni poslanci, dovoľujem si vás teda požiadať o podporu predloženého vládneho návrhu zákona. Ďakujem pekne za pozornosť.
Lipšic, Daniel, poslanec NR SR (2013-09-17):
Chcel som sa poďakovať reagujúcim poslancom. Ja si myslím, že to má zmysel a má zmysel odkrývať to, čo robí dnešná vláda, a to, že vlastne vykonáva príkazy len svojich pánov, ani nie tak kvôli nám, možno. Ja som bol teraz chvíľku doma sa osprchovať, prezliecť a pozrieť synov, ktorí spia, a myslím si, že ak tú povinnosť už nemáme voči sebe, tak máme voči našim vlastným deťom, aby v tejto krajine, keď vyrastú, reálne rozhodovali ony a nie za nich nejakí páni oligarchovia, skupiny, ktoré budú ovládať ako bábky, ako lokajov politikov, ktorí sa vážne tvária, ale v skutočnosti sú zbabelí, predajní a skorumpovaní.
Kollár, Jozef, poslanec NR SR (2015-05-28):
Ďakujem pekne za slovo. Pán kolega, vy ste sa teraz prebrali, došli ste do sály. Hovorím teraz k neomarxistovi pánovi Blahovi. Ja som hovoril o kľúčovej úlohe SDĽ-ky pri tunelovaní Slovenských elektrární. (Prerušenie vystúpenia predsedajúcim.)
Kollár, Boris, predseda NR SR (2022-06-15):
Prosím, prezentujme sa a hlasujeme. (Reakcia z pléna. Reakcia spravodajcu: „Na počítač, pani Vaľová. Počítačmi.“ ) (Hlasovanie.) Prítomných 131 poslancov, za 92, proti 9, zdržalo sa 28, nehlasovali 2. Uvedený návrh sme schválili. Dneska je tu veľmi príjemná a milá atmosféra (povedané so smiechom). Taká uvoľnená.
Laurenčík, Milan, podpredseda NR SR (2021-01-12):
Ďalším rečníkom v rozprave je pán poslanec Miroslav Urban, pripraví sa pán poslanec Marian Kotleba, nech sa páči, máte slovo. Miroslav Urban nie je v sále, prepadá mu poradie. Pán poslanec Marian Kotleba.
M. Číž, podpredseda NR SR: (2006-12-06):
Pán poslanec Kahanec.
P. Hrušovský, podpredseda NR SR: (2002-05-21):
P. Števček, poslanec: Prosím, pán predsedajúci, aby ste dali hlasovať najskôr o tom, že návrh zákona prideľuje Národná rada Slovenskej republiky ústavnoprávnemu výboru.
I. Šimko, minister vnútra SR: (2001-09-11):
Ja len zopakujem, že základné dva dôvody, pre ktoré sa vláda rozhodla dať tento návrh parlamentu, sú, že ide o návrhy, ktoré sa týkajú už spusteného procesu, ktorý začal schválením zákona o samosprávnych krajoch a schválením volebného zákona do orgánov samosprávnych krajov a vyhlásením volieb 1. decembra. Ďalšie zákony, ktoré by mali vlastne dotvoriť obsah reformy verejnej správy, by bolo dobré schváliť v čo najkratšom termíne, aby aj tí, ktorí sa chcú týchto volieb zúčastniť aktívne alebo pasívne, mali aj jasný obraz o tom, ktoré, aké pôsobnosti budú tieto orgány územnej samosprávy vykonávať. A druhým dôvodom je, že je potrebné, aby sa mohli – a to je možné až po schválení, až po tom, ako sa stanú platnými tieto právne normy –, aby bolo možné pripraviť vykonávacie predpisy, ktoré budú dôsledkom schválenia týchto návrhov. Prosím, aby Národná rada vzala tieto dôvody vážne a vzala ich do úvahy pri rozhodovaní o návrhu vlády na skrátené legislatívne konanie aj o tomto právnom predpise. Ďakujem pekne.
B. Bugár, podpredseda NR SR: (2005-02-09):
(Hlasovanie.) Prítomných 136 poslancov, za návrh 133, nehlasovali 3. Konštatujem, že tieto body sme schválili. B. Brestenská, poslankyňa: Ďakujem. Keďže sme hlasovali o bode 5, na základe toho o bodoch 6, 7 a 8 spoločnej správy nebudeme hlasovať, pretože po schválení tohto bodu už nemajú opodstatnenie tieto body. Takže teraz poprosím, vlastne hlasovali sme o všetkých bodoch spoločnej správy. V rozprave nevystúpil nikto. Mám splnomocnenie gestorského výboru s odporúčaním hlasovať a posunúť tento zákon do tretieho čítania. Pán predsedajúci, prosím.
Číž, Miroslav, poslanec NR SR (2018-03-26):
Ďakujem za slovo, pán predsedajúci. No, pán kolega Krajniak, pozorne som vás počúval, nepochybne sú veci z vášho prejavu, s ktorými súhlasím, s niektorými nesúhlasím, ale mal jednu obrovskú kvalitu, rozumiem vám a viem, že čo ste chceli povedať. Čo ani zďaleka nie je obvyklé z toho, čo sa tu deje. Viete, ale spomínali ste napríklad ako významného, cenného človeka, ktorý pre Slovensko veľa urobil, pána prezidenta Kováča. Len pamätám si, že v roku 1998, keď opätovne kandidoval na prezidenta, tak v prieskumoch nemal ani 5 %, tak sa následne kandidatúry vzdal. Čo to naznačuje alebo ako to vlastne vyzerá? Vieme dobovo vnímať hodnotu ľudí, ktorí vstupujú do toho nesmierne ťažkého kotla, ktorým je spravovanie krajiny, do toho obrovského reťazca rôznych záujmov a kde môžte fungovať normálne za predpokladu, že máte vytvorené minimálne trošku akceptovateľné prostredie. Viete, myslím si, že je nesmierne ťažké objektívne vnímať stav krajiny, demonštrovať potrebné znalosti, ktorými chcete presvedčiť verejnosť, že vy to budete robiť lepšie, alebo teda iní páni poslanci, a patrí k tomu celý rad ďalších vlastností etických, napríklad aj rešpekt k súperovi. A ten som u vás cítil, ale v drvivej väčšine tu prítomných pánov poslancov ani náznak. Viete, počúval som aj pána Budaja, ktorý často hovorí o posolstve novembra, no ak je spôsob politického vedenia zápasu pánom predsedom strany, v ktorej pôsobí, nech sa páči. Viete, celý rad vystúpení spochybňovalo legitimitu tohto parlamentu, tejto vlády v tom zmysle, že teda väčšina úplne prirodzene dostala právo opätovne zostaviť vládu. K vecným otázkam, boli niektoré vystúpenia, ale z pozície akože teda je tu vlastne spálená krajina, a teda... (Prerušenie vystúpenia časomerom.)
Hattas, Marek, poslanec NR SR (2020-04-02):
Ďakujem veľmi pekne za slovo. Ja budem súhlasiť s pani Zemanovou. Naozaj, páni, navrhnite nám dvoch normálnych ľudí a my ich zvolíme. Neni problém. Ale nie týchto milovníkov totalitných režimov. Naozaj to je pre nás neakceptovateľné. Ďakujem.
Kollár, Boris, predseda NR SR (2021-06-22):
Ďakujem pekne. Vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči.
Baránik, Alojz, poslanec NR SR (2022-10-04):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Senko, Ján, poslanec NR SR (2012-10-18):
Ďakujem za slovo, pán predseda. V rozprave vstúpili dvaja páni poslanci. Pán poslanec Hlina podal procedurálny návrh vrátiť návrh zákona na dopracovanie. Pán predseda, dajte hlasovať o tomto procedurálnom návrhu.
Beblavý, Miroslav, poslanec NR SR (2011-12-01):
Vážení kolegovia, dovoľte mi jednak poďakovať pánovi ministrovi za otvorenie rozpravy, čím umožnil vyriešiť jednu vec. Včera som v mene skupiny poslancov podal pozmeňujúci návrh, ktorý bol pripravený v spolupráci s ministerstvom spravodlivosti a s ministerstvom financií. Legislatívci týchto ministerstiev však po opätovnej diskusii dospeli k tomu, že ešte by chceli tento návrh technicky vylepšiť, a ja som v tejto chvíli poverený tým, aby som ten vylepšený návrh predniesol. Ten návrh, dovolím si povedať, je obsahovo úplne identický s tým včerajším. Obsahovo sa nezmenilo vôbec nič, je len inak legislatívne napísaný. Takže dovoľte mi ho predniesť. Pozmeňujúci a doplňujúci návrh skupiny poslancov k vládnemu návrhu zákona, ktorým sa mení a dopĺňa zákon č. 431/2002 Z. z. o účtovníctve. Za čl. V sa vkladá nový čl. VI, ktorý znie: „Čl. VI. Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov sa mení a dopĺňa takto: 1. V § 8 ods. 2 písmeno d) znie: „Písmeno d) hnuteľného majetku štátu, okrem hnuteľného majetku štátu, ktorého obstarávacia cena9a) alebo reprodukčná obstarávacia cena9a) je vyššia ako 10 000 eur a hnuteľného majetku štátu, ktorý určí.“ (Prerušenie vystúpenia predsedajúcim.)
Laurenčík, Milan, podpredseda NR SR (2021-09-21):
Ďakujem. Na vaše vystúpenie neevidujem žiadnu faktickú poznámku. Pán minister chce ísť do rozpravy. Nech sa páči, pán minister, máte slovo.
Susko, Boris, poslanec NR SR (2021-03-31):
... keby ste nám mohli vysvetliť, ako ste sa vysporiadali s § 24 zákona o rokovacom poriadku, ods. 6, ktorý hovorí, že ak je rokovacím dňom schôdze Národnej rady štvrtok, zaradí sa vždy do jej programu hodina otázok so začiatkom o štrnástej hodine s výnimkou schôdze zvolanej podľa § 17 ods. 2 alebo 109 ods. 2. Ani jeden z týchto prípadov nebol splnený, ja viem, že grémium rozhodlo, ale obávam sa, že v zmysle zákona grémium nemá takúto kompetenciu rozhodnúť o nezaradení hodiny otázok, a preto by ma zaujímalo, že ako ste sa vysporiadali s týmto ustanovením zákona o rokovacom poriadku. Ďakujem.
Milanová, Natália, ministerka kultúry SR (2021-12-09):
Vážený pán poslanec, na navýšenie platov personálu v zdravotníctve požadovalo ministerstvo zdravotníctva v úvode rozpočtových rokovaní, t. j. v máji 2021, dodatočných 1, 2 mld. eur. Počas rokovaní túto požiadavku ministerstvo zdravotníctva znížilo na 477 mil. eur. Útvar hodnoty za peniaze začiatkom novembra pripravil porovnanie platov vybraných profesií so zahraničím, ktoré zaslalo na ministerstvo zdravotníctva. Aktuálne ministerstvo zdravotníctva pripravuje nový návrh navýšenia koeficientov v nedostatkových profesiách, ktorý by mal zohľadniť závery danej analýzy. Ďakujem za pozornosť.
Kondrót, Maroš, poslanec NR SR (2019-06-20):
Ďakujem pekne, pán predsedajúci. Vážený pán minister, vážení kolegovia, kolegyňa. Výbor Národnej rady Slovenskej republiky pre hospodárske záležitosti ako gestorský výbor k predmetnému vládnemu návrhu zákona, ktorý máme pod tlačou 1456, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov, spoločnú správu výborov Národnej rady Slovenskej republiky. Máme ju pod č. 1456a. Národná rada Slovenskej republiky uznesením 1759 z 10. mája 2019 pridelila predmetný návrh zákona na prerokovanie týmto výborom: ústavnoprávnemu, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 628 z 11. júna 2019, Výbor Národnej rady Slovenskej republiky pre financie a rozpočet uznesením č. 429 z 13. júna a Výbor Národnej rady Slovenskej republiky pre hospodárske záležitosti uznesením č. 368 z 13. júna 2019. Z uznesení výborov Národnej rady Slovenskej republiky uvedených pod bodom rímska III tejto správy vyplýva 12 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 12 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom rímska III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov, schváliť v znení pozmeňujúcich a doplňujúcich návrhov uvedených v tejto spoločnej správe, ktorú gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 378 z 18. júna 2019. Týmto uznesením výbor zároveň poveril spoločného spravodajcu Maroša Kondróta predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Ďakujem. Pán predsedajúci, skončil som.
V. Veteška, podpredseda NR SR: (2005-12-06):
Teraz dávam slovo poverenému členovi výboru pre financie, rozpočet a menu poslancovi Minárikovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Blanár, Juraj, podpredseda NR SR (2020-11-26):
Pán Ferenčák bude po hlasovaní pokračovať so svojou faktickou poznámkou odznova. Prerušujem rokovanie a o 11.03 hod. budeme pokračovať hlasovaním. Ďakujem. (Prestávka.) (Po prestávke.)
D. Lipšic, podpredseda vlády a minister spravodlivosti SR: (2004-06-18):
Dámy a páni, prosím vás znovu o zváženie mnou predložených argumentov pri schvaľovaní pozmeňujúcich návrhov k novele zákona o metrológii, ktoré sú navrhované len preto, aby si štát zachoval možnosť regulácie počtu autorizovaných osôb a tiež, aby mal adekvátne účinné prostriedky na vymáhanie svojich pohľadávok voči tým, ktorí si neplnia základné povinnosti. Ďakujem, pán predseda.
Hrnčiar, Andrej, podpredseda NR SR (2018-12-06):
Ďakujem. Otváram všeobecnú rozpravu. Do rozpravy som dostal jednu písomnú prihlášku, ale pán poslanec Sloboda musel odísť, takže pýtam sa, či sa chce prihlásiť niekto do rozpravy ústne? (Reakcia z pléna.) Aha, moc urýchľujem. Dobre, dávam slovo spoločnému spravodajcovi z výboru pre verejnú správu a regionálny rozvoj poslancovi Igorovi Chomovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2014-05-29):
Prepáčte, pán minister...
Szőllős, Ján, poslanec NR SR (2022-12-08):
Teraz budeme hlasovať o pozmeňujúcom a doplňujúcom návrhu pána poslanca Fecka. Dajte, prosím, hlasovať o tomto pozmeňujúcom a doplňujúcom návrhu.